Vreskot 4

Vreskot 4 je americký hororový psychopatický film natočený v roku 2011. Režisérom je Wes Craven a scenár k filmu napísal Kevin Williamson. Herecké obsadenie sa skladá z hercov, ako sú Neve Campbell, David Arquette, Courteney Cox , Emma Roberts, Hayden Panettiere, Anthony Anderson, Alison Brie, Adam Brody, Rory Culkin, Marielle Jaffe, Erik Knudsen, Mary McDonnell, Marley Shelton a Nico Tortorella. Dej filmu spočíva v tom, že Sidney Prescott sa vrátila do Woodsboroo po desiatich rokoch, aby prezentovala svoju novú knihu. Krátko po jej príchode sa objavia telá zavraždených študentov z Woodsboroo High. 

Pôvodne bola séria zamýšľaná ako trilógia, ale Bob Weinstein schválil financie aj pre produkciu štvrtého filmu. Natáčanie sa uskutočnilo v meste Ann Arbor v Michigane v júni až v septembri 2010.

Vreskot 4 bol zverejnený 15. apríla 2011 a vyčíslil zisk 97 miliónov dolárov v porovnaní s rozpočtom 40 miliónov dolárov. Dostal zmiešané recenzie od kritikov, hoci mnohí poznamenali výrazné zlepšenie oproti tretej časti, Vreskot 3.

 Casting 
V septembri 2009 Neve Campbell uviedla, že sa spoločne s jej hereckými kolegami Davidom Arquetteom a Courteney Cox vracajú na plátno a budú spoločne účinkovať vo štvrtej časti filmu Vreskot. Z tretej časti sa však už vo štvrtej neobjavil herec Liev Schreiber, ktorý stvárnil Cottona Wearyho a ani priateľ Sidney, Patrick Dempsey.

V máji 2010 potvrdili svoju účasť na filme Hayden Panettiere a Rory Culkin. Herečke Ashley Greene bola ponúknutá úloha Sidneyinej sesternice, Jill, ale úlohy sa neskôr zriekla a prijala ju Emma Roberts. O postavu Judy Hicksovej sa uchádzala herečka Lake Bell, ktorá krátko pred natáčaním zrušila svoju účasť na filme, nakoniec postavu získala Marley Shelton. Reportérka Nancy O'Dell si zopakovala svoju úlohu reportérky z druhého a tretieho filmu. Vrátil sa aj Roger L. Jackson ako hlas Ghostfacea. Lauren Graham mala hrať Kate Robertsovú, matku Jill, ale neskôr svoju účasť tiež zrušila. O úlohu dotieravej Rebeccy usilovali Jena Malone a Christina Ricci, no neskôr úlohu dostala menej známa Alison Brie. Vo filmovom spracovaní filmu "Stab" sa pôvodne mali objaviť herečky Lindsay Lohan a Paris Hilton v úlohe Chloe a Rachel, no neskôr ich dostali herečky Anna Paqiun a Kristen Bell. 

 Natáčanie 
Natáčanie sa uskutočnilo v meste Ann Arbor, v štáte Michigan. Scény zobrazujúce Woodsboro High School v pôvodnom filme Vreskot sa natáčali tiež v Michigane, na strednej škole Woodworth v Dearborne. Bývalý 16. obvodný súd v meste Livonia v štáte Michigan bol používaný ako policajná stanica.

V apríli 2010 režisér Wes Craven pri vyhľadávaní kníhkupectva použil vo filme nový obchod s knihami, ktorý ešte nebol otvorený a nachádzal sa v centre mesta Northville v štáte Michigan s názvom Next Chapter Bookstore Bistro. Wes Craven si okamžite zamiloval budovu i meno a rozhodol sa ju použiť vo filme. Taktiež najal majiteľa - šéfkuchára, aby pripravil jedlo a pečivo pre scénu vo filme. Scény boli nakrútené v prvom júlovom týždni. Herečky Aimee Teegarden a Alison Brie sa vrátili do Detroitu koncom januára a začiatkom februára 2011 na ďalšie štyri dni. Scény zahŕňajúce postavu Aimee, ktoré sa odohrali v dome, a scény Allison, ktorá je napadnutá v garáži. 

Film tiež využíval počítačom generované snímky. Napríklad Andersonova scéna smrti, v ktorej bol bodnutý do čela a prejde niekoľko metrov, kým padne mŕtvy na zem. Táto síce nebola v scenári, ale bola inšpirovaná "skutočnou zdravotnou pohotovosťou", ktorú Craven videl v jednom dokumente. Myslel si, že je to mimoriadne, keby niekto bol bodnutý do hlavy a ešte by chvíľu zostal nažive. 

 Obsadenie 

 Zdroj 

Kategória:Filmy z 2011
Kategória:Hororové filmy USA
Kategória:Filmy podľa názvu